Here is a page extracted from Wikipedia that may contain CSS, HTML, and a lot of unformatted text.

Title: Terrone
Content: Terrone ye un epiteto d'a luenga italiana que indica un orichen en as clases servils y de "ligatos a la tierra". Dende meyatos d'o sieglo XX ha conoixito un uso despectivo en a Italia septentrional pa designar a los habitants d'a Italia meridional, en un periodo de grans migracions d'estes zaguers enta los centros urbans d'o norte, encara que se puede suposar que orichinalment tamién s'usó pa indicar la población agricola d'as rechions d'o norte. Istas clases de treballadors agricolas u sirvients domesticos estioron a ormino, dende la epoca d'as grans exploracions colonials (sieglo XV en adebant), d'orichen africano u amerindio.

Tiene quantas variants pro extenditas y reconoixibles en os idiomas locals, como terún / terù / teròn / taròn / tarùn / tarù (lombardo), terún (ligur), terù / terún / tarún (piemontés), tarùn / taroch (veneciano), terón  (friulán), teròch / tarón (emilián-romanyol), terón / terró (marquesán) o teróne / taròne en atros idiomas d'o norte d'Italia, mientres que remaneix "terrone" en toscán.

En as rechions italoparlants de Suiza, u Cantón d'o Tesino y parte d'o Cantón d'os Grisons, lo termin lombardo terún / teróne s'utiliza en ton despectivo pa indicar, sin distinción cheografica u rechional, ciudadans de nacionalidat italiana.

Referencias 

Racismo
Idioma italiano